Ministerstvo vnútra Slovenskej republiky

Odbor zdravotníctva, Sekcia personálnych a sociálnych činností, Pribinova 2, 812 72 Bratislava

Č. p. : SPSČ-OZ2-2024/003981-001

VÝZVA NA PREDLOŽENIE záväznej PONUKY – prieskum trhu

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – Odbor zdravotníctva sekcie personálnych a sociálnych činností

Adresa: Pribinova 2, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Eva Vráblová

Telefón: +421 9610 56039

E-mail: [Eva.Vrablova@minv.sk](mailto:Eva.Vrablova@minv.sk);

URL zverejnenej zákazky: https://www.uvo.gov.sk/private/organization/239/order/468514

### II. Opis

Názov zákazky:

Veterinárne prípravky a liečivá – Zákazka s nízkou hodnotou

Druh zákazky: tovar a dopravné služby

Spoločný slovník obstarávania (CPV): **33600000-6 Farmaceutické výrobky,** 60000000-8 Dopravné služby

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti

Hlavné miesto poskytovania služieb:

Ministerstvo vnútra Slovenskej republiky Veterinárna ambulancia, Vápencová 36, Bratislava

Termín splnenia zákazky:

Najneskôr do 31.10.2024

Opis predmetu zákazky:

Dodanie veterinárnych liekov a prípravkov spotrebného charakteru pre odbor kynológie a hipológie PPZ MV SR na zabezpečenie zdravotnej starostlivosti a veterinárnej ochrany špeciálnymi prípravkami.

Požadovaný tovar je špecifikovaný v prílohe. Ponúknutá cena musí zahŕňať všetky náklady, ktoré sú spojené s plnením zákazky na miesto dodania.- hlavné miesto poskytovania služieb. Ponúknutá cena je cena konečná a musí byť uvedená ako cena bez DPH, sadzba DPH a cena s DPH. Ak uchádzač nie je platiteľom DPH, na túto skutočnosť v ponuke upozorní.

### III. predpokladaná hodnota zákazky:

### Predpokladaná hodnota zákazky je maximálne 22.350,00 EUR bez DPH za celý predmet zákazky.

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať prostredníctvom komunikačného rozhrania systému **JOSEPHINE**. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

Použije sa elektronická aukcia: Nie

Lehota na predkladanie ponúk:

Dátum: 19.07.2024

Čas: do 14,00 hod.

Spôsob predkladania ponúk: Formou predloženia ponuky do predmetnej zákazky v elektronickej forme v systéme JOSEPHINE

### V. Podmienky účasti

1. Doklad o oprávnení poskytovať službu, dodávať tovary, uskutočňovať stavebné práce (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia
2. Čestné vyhlásenie, že všetky ponúkané výrobky na predmet tejto zákazky sú certifikované alebo majú pridelený ŠUKL kód.
3. Záručná doba sa riadi podľa podmienok výrobcu, alebo dátumom spotreby (exspiračná doba) na dodávanom tovare, pričom predávajúci sa zaväzuje dodať tovar tak, aby záručná (exspiračná) doba bola maximálna a najmenej 80% z celkovej záručnej (exspiračnej) doby stanovenej výrobcom odo dňa prevzatia dodávaného tovaru na základe dodacieho listu, t. j. mal uplynutý čas maximálne 20% z celkovej záručnej (exspiračnej) doby stanovenej výrobcom (t. j. 20% uplynutej doby od výroby tovaru do doby dodania tovaru) a mal vlastnosti stanovené kvalitatívnymi a technickými parametrami, originálne balenie od výrobcu dodržanie podmienok distribúcie.
4. Požaduje sa tovar daných vlastností, účinnej látky podľa zadanej špecifikácie s uvedením názvu ponúkaného tovaru, ktorý má porovnateľné ekvivalentné resp. kvalitatívne a kvantitatívne lepšie vlastnosti, parametre ako je uvedené v zadaní ( v poznámke/ vlastný návrh plnenia).

### VI. Kritériá vyhodnotenia ponúk

Najnižšia cena a splnenie podmienok účasti. Alternatívne - ekvivalentné tovary tých istých resp. lepších parametrov sú akceptované. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Elektronická aukcia sa nepoužije

Postup hodnotenia ponúk:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

- nebude predložená ani jedna ponuka,

- ani jeden uchádzač nesplní podmienky účasti,

- ani jedna z predložených ponúk nebude zodpovedať určeným požiadavkám vo výzve na predkladanie ponúk,

- ak sa zmenili okolnosti, za ktorých sa vyhlásilo toto verejné obstarávanie.

V Bratislave, 11.7.2024 pplk. MUDr. Adriana Jóbová

riaditeľka odboru zdravotníctva SPSČ MV SR